Κατερίνα Παπαδοπούλου

Γεννήθηκε στην Αθήνα. Σε ηλικία οκτώ χρονών έγινε μέλος της χορωδίας παραδοσιακής μουσικής του Ι.Τσιαμούλη όπου παρακολούθησε μαθήματα δημοτικού τραγουδιού, βυζαντινής μουσικής και παραδοσιακών χορών της Ελλάδας. Συμμετείχε επίσης στις συναυλίες και τις δισκογραφικές παραγωγές της χορωδίας.

Στην ηλικία των δεκατριών χρονών ξεκίνησε μαθήματα ουτιού και βυζαντινής μουσικής με τον Χρήστο Τσιαμούλη.

Το 1991 εκπροσώπησε την Ελλάδα στο παγκόσμιο φεστιβάλ νεότητας (JMF-Jeunesse Musiqual de France)που έγινε στο Παρίσι παίζοντας ούτι και τραγουδώντας.

Από το 1993 και για εννέα χρόνια εργάστηκε ως καθηγήτρια ουτιού στο πειραματικό μουσικό γυμνάσιο-λύκειο της Παλλήνης. Το 1995 παρέδωσε σεμινάρια για τα Ελληνικά λαϊκά μουσικά όργανα σε γυμνάσια και λύκεια της Φινλανδίας. Επίσης, εργάστηκε για πέντε χρόνια στο πρότυπο μουσικό κέντρο Πειραιά παραδίδοντας μαθήματα ουτιού και αποτελώντας μέλος της παραδοσιακής ορχήστρας του Δήμου Πειραιά.

Απέκτησε το δίπλωμα Βυζαντινής μουσικής τον Ιούνιο του 2000 ύστερα από πεντάχρονη μαθητεία δίπλα στον Ι.Αρβανίτη.

Έχει συμμετάσχει σε διάφορα μουσικά αφιερώματα στο ρεμπέτικο και το δημοτικό τραγούδι τα οποία προβλήθηκαν από την Ελληνική κρατική τηλεόραση. Τα σημαντικότερα από αυτά είναι η σειρά εκπομπών για το δημοτικό τραγούδι: «Εμείς οι λαλητάδες» και τα αφιερώματα στο ρεμπέτικο τραγούδι: «Τετράς η ξακουστή του Πειραιώς» (τέσσερις εκπομπές) και «Εις ανάμνησην στιγμών ελκυστικών» (δέκα εκπομπές.

Έχει συμμετοχές σε πολλούς δίσκους παραδοσιακής μουσικής καθώς και έντεχνου Ελληνικού τραγουδιού. Την Άνοιξη του 2000 - μετά από μελέτη αρχείων αλλά και προσωπική έρευνα - μαζί με τους Σ.Σινόπουλο, Β.Καρίπη, και Π.Δημητρακόπουλο ηχογράφησαν ένα CD όπου παρουσίασαν ανέκδοτα τραγούδια από το Μελί της Μ.Ασίας με τίτλο: «τα τραγουδάκια μου πουλώ». Το CD αυτό εκδόθηκε το 2002 και ψηφίστηκε από το περιοδικό «Echo artύs» ως το καλύτερο CD παραδοσιακής μουσικής για το 2002.

Στο χώρο της Ελληνικής δημοτικής μουσικής έχει συνεργαστεί σε συναυλίες και ηχογραφήσεις επί σειρά ετών με τους: Δόμνα Σαμίου, Αρχείο Ελληνικής μουσικής, Κέντρο Μικρασιατικών σπουδών, Αρχείο Ελληνικής δισκογραφίας κ.α. ενώ στο χώρο του σύγρονου Ελληνικού τραγουδιού με τους: Ν.Ξυδάκη, Ν.Παπάζογλου, Π.Δουρδουμπάκη, Ορχήστρα των χρωμάτων, Π.Θαλασσινό κ.α.

Τον Μάϊο του 2007 κυκλοφόρησε cd-single με τίτλο «Σαν χελιδόνι» σε τρία τραγούδια του Σ. Σινόπουλου.

Το Φθινόπωρο του 2008 κυκλοφόρησε τοv προσωπικό δίσκο με τίτλο “Αμυγδαλάκι τσάκισα” (Music Corner)  με επιλογές τραγουδιών από τις μουσικές παραδόσεις του Ελληνικού χώρου.

Τον Μάρτιο του 2010, μαζί με τον Σωκράτη Σινόπουλο και Χρίστο Τσιαμούλη εξέδωσαν ψηφιακό δίσκο με τίτλο “Πολίτικη ζυγιά” (Legend), ζωντανή ηχογράφηση από συναυλία στην Ουτρέχτη τον Νοέμβριο του 2008.

Το 2013 το “Αμυγδαλάκι τσάκισα” εκδόθηκε στις Η.Π.Α. από την Golden Horn productions με τίτλο “Drawing in an almond”.

Τα τελευταία 6 χρόνια παραδίδει σεμινάρια Ελληνικού τραγουδιού σε εξαμηνιαία βάση στη Μασσαλία για την “Hiphaistia Association Europιenne Pour l’ Expression de la Culture Grecque”.

Στο χώρο της Ευρωπαϊκής μουσικής σκηνής, τα τελευταία τρία χρόνια συνεργάζεται με τον Jordi Savall σε συναυλίες σε Ευρώπη και Ασία για τα προγράμματα: "Mare Nostrum", “Esperit del Balkans”, “Pelerinages De l ‘Ame”, “Orient, Occident” και “Ibn Battuta”.

Το πρόγραμμα Ibn Battuta ηχογραφήθηκε ζωντανά στο Abu Dhabi.

Επίσης συνεργάζεται με το μουσικό συγκρότημα “L’ Arpeggiata” σε συναυλίες στην Ευρώπη. Συμμετείχε στον ψηφιακό δίσκο της “L’ Arpeggiata” με τίτλο “Mediterraneo”(Virgin 2013), ερμηνεύοντας τραγούδια από την Ελλάδα και τα Ελληνόφωνα χωριά της Κάτω Ιταλίας. (<https://www.youtube.com/watch?v=8uDAEZSKWh8>, <https://www.youtube.com/watch?v=lZAkWx_e3Mk> )

Τον τελευταίο καιρό εργάζεται πάνω σε ένα καινούριο μουσικό σχέδιο, που λέγεται “The Anastatica project” και περιγράφει το ταξίδι του Ρόδου της Ιεριχούς(Anastatica Hierohuntica), “από τόπο σε τόπο, εποχή σε εποχή’’…

(<https://www.youtube.com/watch?v=Lh9u49UCSr8> )

**Κυριότερες συμμετοχές σε CD**

Περικλής Παπαπετρόπουλος – ψηφιακός δίσκος “Mika” , 2016

Ηχογραφήσεις στην Κωνσταντινούπολη με τον συνθέτη Aytekin Atas για το soundtrack της ‘Kφsem Sultan”

Jordi Savall – Ibn Battuta/ The traveller of Islam , 2014

L’ Arpeggiata: Mediterraneo (Virgin 2013)

Katerina Papadopoulou – Drawing in an almond (Golden Horn Productions2013)

Χ. Τσιαμούλης-Κ. Παπαδοπούλου-Σ. Σινόπουλος: «Πολίτικη ζυγιά» (Legend 2010)

Κατερίνα Παπαδοπούλου: «Αμυγδαλάκι τσάκισα» (Music Corner 2008)

Κ.Παπαδοπούλου-Σ. Σινόπουλος: «Σαν χελιδόνι» ( Cantini 2007)

Δόμνα Σαμίου: «Παραλογές-ακριτικά»(2008)

Δόμνα Σαμίου: «Ο κυρ-Βοριάς και άλλα τραγούδια για παιδιά»(2008)

Δόμνα Σαμίου: «Ιστορικά-κλέφτικα τραγούδια»(2007)

Δόμνα Σαμίου: «Τραγούδια της φύσης και του έρωτα»(2007)

Σ.Σινόπουλος-Κ.Παπαδοπούλου: «Σαν χελιδόνι»(Cantini 2007)

Χρήστος Τσιαμούλης: «Ανέσπερα»

Μιχάλης Κούμπιος - Μιχάλης Νικολούδης: "BALKAN VOICES Part II"

Κ.Παπαδοπούλου: «Τα τραγουδάκια μου πουλώ» (ανεξάρτητη παραγωγή-2002)

Δόμνα Σαμίου: «Της Κυρα-Θάλασσας» (ανεξάρτητη παραγωγή 2002)

Κέντρο μικρασιατικών σπουδών: «Τραγούδια από τη Σαμοθράκη» (2002)

Μιχάλης Καλιοντζίδης: «Αγροτσαλτς» (εκδοτικός οίκος Κυριακίδη – 2002)

Κέντρο μικρασιατικών σπουδών: «Τραγούδια της Καππαδοκίας» (2001)

Παντελής Θαλασσινός: «Άγιος Έρωτας» - (Μ.Β.Ι. 2001)

«Δημοτικά άσματα του Πόντου» (εκδοτικός οίκος Κυριακίδη – 2001)

Χρήστος Τσιαμούλης: «Μονάχα για να ταξιδεύω» (Lyra 1999)

Πέτρος Δουρδουμπάκης: «στολίδια απ’τα σκουπίδια» (1998)

«Τραγούδια και σκοποί του Πόντου» (ζωντανή ηχογράφηση στο Παλλάς – 1998)

Κέντρο μικρασιατικών σπουδών: «Μουσικές της Ιωνικής γης» (1997)

Πέτρος Δουρδουμπάκης: «κόκκινο κρασί» (1996)

Χρήστος Τσιαμούλης: «Ερωτόκαστρο» (Lyra 1996)

Ελληνικά λαϊκά μουσικά όργανα: «Κρουστά» – (FM records 1993)

Αρχείο Ελληνικής μουσικής: «τραγούδια από την Πόλη και την Προποντίδα», «Τραγούδια από την Σμύρνη», «Η Ελλάδα του Ρήγα»

Χρήστος Τσιαμούλης: «Άθως ο Εμός» (F.M. records 1992)

Νίκος Οικονομίδης: «Πέρασμα στα κύθηρα» (1991)